Asid hipofosforus

Asid hipofosforus merupakan suatu oksoasid fosforus dan suatu agen penurun yang kuat dengan formula molekulnya H3PO2.  Ahli kimia bukan organik merujuk asid bebas ini dengan nama ini (juga dengan singkatan "HPA"), atau dengan nama lain yang diterima asid fosfinik.  Ia adalah sebatian leburan rendah yang tidak berwarna, yang larut dalam air, dioksana, dan alkohol.  Formula untuk asid hipofosforus biasanya ditulis sebagai H3PO2, tetapi dalam bentuk pembentangan yang lebih deskriptif adalah HOP(O)H2 yang menonjolkan sifat monoprotiknya.  Garam yang diperolehi daripada asid ini dipanggil sebagai fosfinat (hipofosfit).

HOP(O)H2 wujud dalam keseimbangan dengan tautomer minornya HP(OH)2.  Kadang-kadang tautomer yang kecil dipanggil asid hipofosforus dan tautomer utama dipanggil asid fosfinik.

Penyediaan dan ketersediaan
Asid ini disediakan secara industri melalui satu proses dua langkah.  Garam hipofosfit beralkali dan logam alkali bumi merupakan hasil dari rawatan fosforus putih dengan larutan akueus panas  hidroksida bersesuaian, seperti Ca(OH)2. 
P4 + 3OH− + 3H2O → 3H2PO2− + PH3

Asid bebas boleh disediakan melalui tindakan asid yang kuat ke atas garam hipofosfit.
H2PO2− + H+ → H3PO2

Sebagai alternatif, H3PO2 timbul melalui pengoksidaan fosfina dengan iodin dalam air.
PH3 + 2I2 + 2H2O → H3PO2 + 4I− + 4H+

HPA biasanya dibekalkan sebagai larutan akueus 50%.

Sumber
 ChemicalLand21 Listing 
D. E. C. Corbridge "Phosphorus: An Outline of its Chemistry, Biochemistry, and Technology" 5th Edition  Elsevier: Amsterdam.  ISBN 0-444-89307-5.
V. V. Popik, A. G. Wright, T. A. Khan, J. A. Murphy "Hypophosphorous Acid" in Encyclopedia of Reagents for Organic Synthesis (Ed: L. Paquette) 2004, J. Wiley & Sons, New York. .
D. W. Rich, M. C. Smith, Electroless Deposition of Nickel, Cobalt & Iron. IBM Corporation, Poughkeepsie, NY (1971)

Rujukan